**Elektromadona** je skvot koji se nalazi u Čenstohovi (Częstochowa), u Poljskoj, osnovan jeseni 2001. u napuštenoj kući u Varšavskoj ulici. U skvotu živi između 10 i 12 osoba koje organizuju akcje hrana ne oružje i hip-hop i rok koncerte. I pored nekoliko napada naci-skinsa i pokušaja prisilnog iseljenja od strane policije, skvot još uvek traje.

Osnivanje
---------

Skvot Elektromadona, Čenstohova, Poljska.
Ovaj skvot je zauzet posle skoro godinu dana traganja za odgovarajućim mestom. Kada je grupa skvotera našla ovu kuću ušli su u nju. Na njihovo iznenađenje utvrdili su da su se u kući prte njih nalazile časne sestre. Po kući su se nalazile religiozne slike, mesto za molitvu, skulptura Presvete Bogorodice... Pošto su našli smeštaj skvoteri su krenuli u potragu za nameštajem. U centru grada u Kavijej ulici () nalazile su se dve stare zgrade za koje su skvoteri znali da su opremljene nameštajem. Ali prozori i vrata na zgradama su bili zazidani i jedini ulaz u kuću je bio preko krova. Grupa od 20-ak ljudi je preko krova provalila u zgrade i počela da iznosi sve što je moglo da im koristi (stare police, ormare, stolove, stolice, lonce...). Stvari su natovarene na kolica i prebačene u Varšavsku ulicu (uz proteste suseda). Tada je kuća zvanično useljena. Međutim već sledećeg dana došao je vlasnik sa telohraniteljima naoružanim palicama i tražio objašnjenje od skvotera šta rade na njegovom vlasništvu. Ipak posle nekog vremena vlasnik se uverio u dobre namere skvotera (pošto je video da održavaju kuću i imaju nameru da plaćaju račune) i dao im je dozvolu za ostanak u kući tako da je skvot legalan.

Ime
---

Ime skvota se vezuje za ime Presvete Bogorodice (Madona), pošto je kuća, u kojoj se sada nalaze skvoteri, pripadala časnim sestrama. Prefiks elektro je dat jer se pored kuće nalaze dalekovodi visokog napona. U sastavu skvota nalazi se slobodna biblioteka (spisak knjiga Arhivirano 2008-07-05 na Wayback Machine-u).

Akcije
------

Elektromadona je organizovala nekoliko akcija. Najvažnija je akcija pomoći najsiromašnijim ljudima deljenjem toplih obroka. Akciju organizuju pod nazivom  (Hrana umesto bombi). Ova akcija je otpočela 29. decembra 2002. godine i od tada se svake nedelje u toku jeseni, zime i dela proleća, ispred glavne železničke stanice deli hrana najugroženijim ljudima. (slike sa akcije hrana umesto bombi Arhivirano 2008-05-16 na Wayback Machine-u) Skvoteri tvrde da ova akcija ima dve posledice

* Gladni dobijaju hranu
* Političarima se skreće pažnja da pare umesto na oružje troše na pomoć socijalno ugroženim ljudima

Sem ove akcije Elektromadona je organizovala i: 17. februara 2003. godine - demonstracije protiv rata u Iraku (galeriju slika možete videti ovde Arhivirano 2008-05-22 na Wayback Machine-u). Na demonstraciji je učestvovalo oko 80 ljudi. Takođe 25. novembra 2003. godine organizovan je i "Dan bez krzna" (Dzień bez futra) (galerija slika Arhivirano 2008-05-24 na Wayback Machine-u). Učestvovalo je između 30 i 40ljudi.

Napadi naci-skinsa
------------------

Skvoteri su pretrpeli nekoliko napada naci-skinsa. Najveći je bio 17. februara 2003. godine, posle demonstracija protiv rata u Iraku. Grupa od oko 30 naci-skinsa je upala u kuću naoružana bejzbol palicama, lancima, noževima i drugim oružjem. Provalili su u kuću i demolirali je. U napadu su dve osobe povređene. Skvoteri su se ipak organizovali i uspeli da isteraju skinse. Ubrzo se pojavila i policija. Nekoliko skinsa koji nisu uspeli da pobegnu su uhapšeni i zadržani u pritvoru 3 meseca za vreme istražnog postupka. Posle tri meseca su pušteni zbog "nedostatka dokaza".

Vanjske veze
------------

* Elektromadona Arhivirano 2008-05-09 na Wayback Machine-u ((pl))

| * p
* r
* u
Skvotovi |
| --- |
| 
ABC No Rio • 
AKC Akcija • 
ASCII • 
Anatopija • 
Blauwe Aanslag • 
Bussana Vecchia • 
Can Masdeu • 
Can Pasqual • 
Centro Popolare Autogestito • 
Cine Princesa • 
DžKC • 
Ernst-Kirchweger-Haus • 
ELF eksperiment • 
Ex-Steffi • 
Elektromadonna • 
EuroDusnie • 
Grande Hotel Beira • 
Hafenstrasse • 
Köpi • 
KTS (Freiburg) • 
KUDRUC • 
Karlo Rojc • 
Kristijanija • 
Kulturzentrum Reithalle • 
Kunsthaus Tacheles • 
Leonkavalo • 
Londonski socijalni centar • 
Metelkova mesto • 
Molino • 
NDSM • 
Navalkejigo • 
Prestes Maia • 
Rampart socijalni centar • 
Rebel House • 
Rote Fabrik • 
Rote Flora • 
Slaakhuys • 
St. Agnes Place • 
Ungdomshuset • 
Univerzalna ambasada • 
Užupis • 
Villa Amalia • 
Vila Kiseljak • 
Villaggio Globale
 |  |